Svein Harald Kaasa

Svein Harald Kaasa (født 16. april 1947 i Akkerhaugen, død 29. september 1972 i Glasgow) var en norsk speedway-fører, som ble proff i Storbritannia og døde under en konkurranse på Hampden Park i 1972. Han ble bare 25 år gammel.

Han ble norsk mester i 1970 og 1971. I 1972 meldte han overgang til Oxford i den britiske ligaen, men ble fristilt etter bare 6 kamper. Han ble dermed en del av «Glasgow Tigers» i «British Speedway Championship - National League». I en kamp mellom Glasgow og Swindon skjedde uhellet da han skulle passere Swindons Martin Ashby. De to syklene kolliderte og Kaasa ble sendt inn i et sikkerhetsgjerde. Han døde av hodeskader før han kom på sykehuset.Aftenposten morgen - Norsk speedway-kjører død under stevne i Glasgow (2. oktober 1972, s.9) Hans yrke før han ble speedwayproff var teknisk tegner. På Skottlands nasjonalstadium står minnesteinen i foajeen, slik at enhver besøkende får sett den. Det er også hengt opp en forklarende tekst nær minnesteinen (se det andre bildet).

 Referanser 

Kategori:Norske motorsyklister‎
Kategori:Personer fra Midt-Telemark kommune
Kategori:Personer fra tidligere Sauherad kommune
Kategori:Dødsfall i motorsportsulykker
Kategori:Fødsler i 1947
Kategori:Dødsfall i 1972